OpenLLM-France/wikimedia huggingface dataset:
# Morralet

El morralet (Sepiola rondeleti) és una espècie de mol·lusc cefalòpode de l'ordre Sepiolida, comestible, natiu del nord-est de l'Atlàntic i del Mediterrani incloent l'estret de Sicília, el mar Egea, l'Adriàtica, Màrmara i Mar de Llevant. En el nord-est de l'Atlàntic s'estén des del mar del Nord fins al Senegal. És l'espècie de Sepiola més comuna al Mediterrani.

## Descripció

Són de color marró però poden canviar el color a voluntat. Tenen el cos molt semblant a una sèpia petita però aplanat i sense una cresta que els envolta sinó unes expansions en forma d'orelleta que els ajuda a desplaçar-se. El mantell de les femelles fa fins a 60 mm mentre se sap que hi ha mascles que no passen de 25 mm. Viu sobre fons sorrencs o en prats de Posidonia oceanica fins a 450 m de fondària. Són carnívors, mengen petits peixos i crustacis. No passen per l'estadi de larva.

## Referències

* ↑ «TERMCAT - Morralet». [Consulta: 4 abril 2021].
* ↑ Reid, A. & P. Jereb 2005. Family Sepiolidae. In: P. Jereb & C.F.E. Roper, eds. Cephalopods of the world. An annotated and illustrated catalogue of species known to date. Volume 1. Chambered nautiluses and sepioids (Nautilidae, Sepiidae, Sepiolidae, Sepiadariidae, Idiosepiidae and Spirulidae). FAO Species Catalogue for Fishery Purposes. No. 4, Vol. 1. Rome, FAO. pp. 153–203.
* ↑ «Club d'Immersió Biologia :: 12. Mol·luscs, Sepiola rondeleti». [Consulta: 4 abril 2021].
# Morral del Turmell

El Morral del Turmell és una muntanya de 1.305 metres que es troba al municipi de la Sénia, a la comarca catalana del Montsià.

## Referències

* ↑ Altituds preses del Mapa Topogràfic de Catalunya 1:10.000 de l'Institut Cartogràfic de Catalunya
# Moviment d'Alliberament de les Dones

El Moviment d'Alliberament de les Dones (en francès: Mouvement de Libération des Femmes, MLF) fou un moviment feminista nascut a França l'any 1970.
En un primer moment fou la premsa que el batejà com a "moviment d'alliberament de la dona" en referència al Women's Lib estatunidenc. El 26 d'agost de 1970 un grup compost per joves dones diposità una corona de flors sobre la tomba del soldat desconegut a l'Arc de Triomf de l'Étoile, a París, amb una cinta que deia: encara hi ha algú més desconegut que el soldat: la seva dona.
En un segon moment, diversos grups i grupuscles que formaren part de la renovació generacional de la lluita de les dones es van reconèixer en aquest nom i se l'apropiaren fent-lo plural pel seu rebuig a les representacions reductores: el "Moviment d'Alliberament de la Dona" es transformà en el "Moviment d'Alliberament de les Dones".
Al maig de 1972, en el Dia de la Mare, unes dues-centes dones vestides de nena van marxar per l'Avinguda dels Camps Elisis de París darrere de la Mare, una figuració trista i sacrificada, sota la consigna: festejada un dia, explotada tot l'any.

## Referències

* ↑ (francès) Le siècle des féminismes, sota la direcció d'Eliane Gubin, pròleg de Michelle Perrot, Edicions de L'Atelier, 2004.
* ↑ «El Maig de les dones». PuntsdeVista.Wordpress.com, 04-05-2008. [Consulta: 19 desembre 2012].
# Mouchin

Mouchin és un municipi francès, situat a la regió dels Alts de França, al departament del Nord. L'any 2006 tenia 1.351 habitants. Limita al nord amb Bachy, al sud amb Aix, al sud-oest amb Nomain, a l'oest amb Genech i al nord-oest amb Cobrieux.

## Demografia

Evolució demogràfica :
| 1962 | 1968 | 1975 | 1982 | 1990 | 1999 | 2006 |
| 1.010 | 1.034 | 1.005 | 1.160 | 1.334 | 1.340 | 1.351 |
| Des de 1962: població sense dobles comptes |||||||

## Administració

Llista d'alcaldes :
| Període | Identitat | Partit |
| 2001-2008 | Jacques Mahiez | |
| 2008- | Paul Lemaire | |
# Moudon

Moudon és un municipi de Suïssa del cantó de Vaud, situat al districte de Broye-Vully i antic cap del districte de Moudon.

## Referències

* ↑ «Liste officielle des communes de la Suisse - 01.01.2021» (en francès). Oficina Federal d'Estadística. [Consulta: 8 gener 2021].
# Mouctar Diakhaby

Mouctar Diakhaby (Vendôme, França, 19 de desembre de 1996) és un futbolista professional francés que juga com a defensa i el seu equip actual és el València CF.

## Carrera de club
### Lió

Diakhaby va debutar amb el primer equip de l'Olympique de Lió el 10 de setembre de 2016 en un partit de Ligue 1 contra el FC Girondins de Bordeaux, jugant tot el partit en una derrota a casa per 1-3. El 30 de novembre de 2016, va marcar el seu primer gol en competició pel primer equip del Lió en una golejada a fora per 6–0 contra el FC Nantes. El 23 de febrer de 2017, Diakhaby va fer un gol (al minut 89) en el partit de tornada dels trenta-dosens de final de l'Europa League 2016–17, en una victòria a casa per 7–1 contra l'AZ Alkmaar el que seria el seu primer en Lliga Europa de la UEFA o Lliga de Campions de la UEFA goal. També va marcar en cadascun dels dos partits de setzens de final de la Lliga Europa de la UEFA 2016–17 contra l'AS Roma.

### València

El 28 de juny de 2018, Diakhaby va signar contracte per cinc anys amb el València CF.

## Palmarès
### València CF

* 1 Copa del Rei: 2018-19.

## Referències

* ↑ «Comunicat oficial: Mouctar Diakhaby». València CF, 28-06-2018.
* ↑ «Lyon vs. Bordeaux - 10 setembre 2016 - Soccerway». soccerway.com. [Consulta: 10 setembre 2016].
* ↑ «Nantes vs. Olympique Lyonnais - 30 novembre 2016 - Soccerway». soccerway.com. [Consulta: 2 desembre 2016].
* ↑ «Lyon rejoint les 8es de finale de Ligue Europa après un festival». L'Équipe, 23-02-2017.
* ↑ «Valence officialise le recrutement de Mouctar Diakhaby (Lyon)». L'Équipe, 28-06-2017.

## Enllaços externs

* Fitxa al web del València CF
# Montdidier

* Per a altres significats, vegeu «Montdidier (Mosel·la)».
Montdidier és un municipi francès al departament del Somme (regió dels Alts de França).
# Múscul infraspinós

El múscul infraespinós (musculus infraspinatus) és uns dels músculs que formen part del conjunt muscular anomenat manegot dels rotatoris. És un múscul que s'origina en la fossa infraspinosa, que ocupa totalment, i des d'aquí el seu tendó es dirigeix a la cara posteroexterna del tubercle major de l'húmer, més conegut com a tròquiter; més concretament, en la faceta més externa del tròquiter. Aquest múscul és superficial però està cobert per una forta fàscia que l'empeny contra l'escàpula. La inserció trapezoidal de la infraespinós a l'húmer és molt més gran que la inserció equivalent del supraspinós.
S'origina en els dos terços interns de la fossa infraspinosa de l'escàpula, i s'insereix en la tuberositat major de l'húmer, per darrere del múscul supraspinós.
És innervat pel nervi suprascapular, que prové de les branques C5 i C6 del plexe braquial. És irrigat per l'artèria suprascapular.
Té la funció de rotador extern, regulador i té poca capacitat d'abducció.

## Imatges

* Diagrama de l'articulació de l'espatlla. Vista posterior.
* Animació.Posició del múscul infraspinós (en vermell).
* Els músculs del dors de l'escàpula. L'infraespinós s'indica amb el 8 (vista posterior).
* Múscul infraspinós
* Múscul infraspinós
* Escàpula esquerra. Superfície dorsal.
* Húmer esquerre. Vista anterior.

## Referències

* 1 2 3 4 «múscul». Diccionari enciclopèdic de medicina. Enciclopèdia Catalana, S.A. 1997-2010. Arxivat de l'original el 2012-10-02. [Consulta: 18 febrer 2014].
* ↑ Mochizuki, T.; Sugaya, H.; Uomizu, M.; Maeda, K.; Matsuki, K.; Sekiya, I.; Muneta, T.; Akita, K. «Humeral Insertion of the Supraspinatus and Infraspinatus. New Anatomical Findings Regarding the Footprint of the Rotator Cuff». The Journal of Bone and Joint Surgery, 90, 5, 2008, pàg. 962. DOI: 10.2106/JBJS.G.00427. PMID: 18451386.
    Aquest article incorpora text de l'edició de l'Anatomia de Gray en domini públic.

## Vegeu també

* Manegot dels rotatoris
* Múscul supraspinós
* Múscul rodó menor
* Múscul subscapular

## Enllaços externs

* LUC infs
* infraspinatus+muscle al Diccionari d'eMedicine
* ExRx
# Múscul llarg del coll

El múscul llarg del coll (musculus longus colli) es troba a la superfície anterior de la columna vertebral, entre l'atles i la tercera vèrtebra toràcica. És ampli en el centre, estret i punxegut en els extrems. Es compon de tres parts:
* La part obliqua superior sorgeix dels tubercles anteriors de les apòfisis transverses de la tercera, quarta i cinquena vèrtebres cervicals i, ascendint obliquament amb una inclinació medial, s'insereix mitjançant un tendó estret al tubercle en l'arc anterior de l'atles.
* La part obliqua inferior, la part més petita del múscul, sorgeix de la part frontal dels cossos de les dues o tres primeres vèrtebres toràciques, i, pujant obliquament en una direcció lateral, s'insereix en els tubercles anteriors de les apòfisis transverses de la cinquena i sisena vèrtebres cervicals.
* La part vertical, a continuació, des de la part frontal dels cossos dels tres toràcica superior i inferior de tres vèrtebres cervicals, i s'insereix en la part frontal dels cossos de la segona, tercera i quarta vèrtebra cervical.

## Referències

* 1 2 3 4 5 «múscul». Diccionari enciclopèdic de medicina. Enciclopèdia Catalana, S.A. 1997-2010. Arxivat de l'original el 2012-10-02. [Consulta: 30 gener 2014].
    Aquest article incorpora text de l'edició de l'Anatomia de Gray en domini públic.

## Imatges

Imatges de disseccions on apareix el múscul llarg del coll.

## Enllaços externs

* longus+colli+muscle al Diccionari d'eMedicine
* PTCentral Arxivat 2005-08-04 a Wayback Machine.
* spinal injury database
* 946536507 al GPnotebook
* LUC lncl
# Namsskogan

Namsskogan és un municipi situat al comtat de Trøndelag, Noruega. Té 1,417.16 habitants i té una superfície de 928 km². El centre administratiu del municipi és el poble homònim.
Namsskogan es troba a la part nord-est del comtat de Nord-Trøndelag. És una zona molt boscosa, amb diversos grans llacs destacant el Kalvvatnet. El riu Namsen transcorre cap al sud a través de la vall de Namsdalen. La part nord-est extrema del municipi forma part del Parc Nacional de Børgefjell. La ruta europea E06 travessa el municipi.

## Referències

* ↑ «Personnemningar til stadnamn i Noreg» (en noruec). Språkrådet.
# Montederramo

Montederramo és un municipi de la província d'Ourense a Galícia. Pertany a la comarca d'A Terra de Caldelas.
Evolució demogràfica :
| 1900 | 1930 | 1950 | 1981 | 2004 |
| 4.076 | 3.795 | 3.443 | 2.047 | 1.130 |
| Fonts: INE i IGE (Els criteris de registre censal variaren i les dades de l'INE i de l'IGE poden no coincidir.) |||||

## Parròquies

* Os Abeledos (San Vicente)
* As Chás (San Xoán)
* Covas (San Xoán)
* Gabín (San Pedro)
* Marrubio (Santo André)
* A Medorra (Santiago)
* Montederramo (Santa María)
* Nogueira (Santa María)
* Paredes (Santa María)
* San Cosme de Montederramo (San Cosme)
* Sas do Monte (San Pedro)
* Seoane Vello (San Xoán)
* Vilariño Frío (Santa María)

## Vegeu també

* Monestir de Santa María de Montederramo
# NGC 1566

NGC 1566, de vegades coneguda com el Ballarí espanyol, és una galàxia espiral intermèdia a la constel·lació de l'Orada. És el membre dominant i més brillant del grup de l'Orada, i és de les galàxies Seyfert més brillants del cel. La lluminositat absoluta és de 3.7×10¹⁰ masses solars, i es calcula que conté 1.4×10¹⁰ masses solars d'H I.

## SN 2010el

El 19 de juny de 2010, Berto Monard de Sud-àfrica va detectar una magnitud de 16 supernoves a 13" de l'oest i 22" del sud del centre d'NGC 1566 a les coordenades 04 19 58.83 -54 56 38.5.

## Referències

* ↑ «NASA/IPAC Extragalactic Database». [Consulta: 29 novembre 2014].
* ↑ «Star formation properties in barred galaxies. III. Statistical study of bar-driven secular evolution using a sample of nearby barred spirals» (en anglès). Astronomical Journal, 2015, pàg. 1. DOI: 10.1088/0004-6256/149/1/1.
* ↑ Po-Feng Wu «Cosmicflows-2: the data» (en anglès). Astronomical Journal, 4, 05-09-2013, pàg. 86. DOI: 10.1088/0004-6256/146/4/86.
* 1 2 R. Brent Tully «Cosmicflows-3» (en anglès). Astronomical Journal, 2, 03-08-2016, pàg. 50. DOI: 10.3847/0004-6256/152/2/50.
* ↑ Afirmat a: Third Reference Catalogue of Bright Galaxies, Version 9. Autor: Gérard de Vaucouleurs. Editorial: Springer Science+Business Media. Llengua del terme, de l'obra o del nom: anglès. Data de publicació: 1991.
* ↑ «An optical catalog of extragalactic emission-line objects similar to quasi-stellar objects». The Astrophysical Journal Supplement Series, 1991, pàg. 297–356. DOI: 10.1086/191533.
* ↑ Armando Gil de Paz «The GALEX Ultraviolet Atlas of Nearby Galaxies». The Astrophysical Journal Supplement Series, 2, 01-12-2007, pàg. 185–255. DOI: 10.1086/516636.
* 1 2 3 4 5 Afirmat a: Gaia Data Release 2. Llengua del terme, de l'obra o del nom: anglès. Data de publicació: 25 abril 2018.
* ↑ «Spanish Dancer Galaxy - NGC 1566 - Billions and Billions.com». billionsandbillions.com. [Consulta: 13 octubre 2015].
* ↑ «NGC 1566 Spanish Dancer Galaxy in Dorado | Amazing Sky Astrophotography by Alan Dyer». amazingsky.photoshelter.com. [Consulta: 13 octubre 2015].
* ↑ «Groups of galaxies. I - Nearby groups». Astrophysical Journal. DOI: 10.1086/160000.
* ↑ «Kinematics, substructure and luminosity-weighted dynamics of six nearby galaxy groups». Monthly Notices of the Royal Astronomical Society. DOI: 10.1111/j.1365-2966.2006.10993.x.
* ↑ «Southern Galaxies.VI. Luminosity Distribution in the Seyfert Galaxy NGC 1566». Astrophysical Journal. DOI: 10.1086/152028.
* ↑ «A Wide-Field Hi Study of the NGC 1566 Group». Monthly Notices of the Royal Astronomical Society. DOI: 10.1111/j.1365-2966.2004.08450.x.
* ↑ David Bishop. «Latest Supernovae». supernovae.net (International Supernovae Network). [Consulta: 21 juny 2010].
# Motor pneumàtic Di Pietro

El Motor pneumàtic Di Pietro és un motor de pistó rotatiu, a l'estil del motor Wankel, però sense cap mena de combustió perquè l'entrada és únicament aire a pressió.
El motor Di Pietro fa servir un sol pistó rotatiu cilíndric que roda, sense fricció, dins de l'estator cilíndric.
L'espai entre l'estator i el rotor està dividit en sis cambres d'expansió per separadors pivotants. Aquests divisors segueixen el moviment del pistó rotatiu en rodar per les parets de l'estator.
* El pistó rotatiu, forçat per la pressió en la seva paret exterior, es mou excèntricament, conduint l'eix mitjançant dos elements rodants muntats damunt coixinets sobre l'eix.
* El moviment rodant del pistó rotatiu dins l'estator està protegit per un coixí d'aire molt fi.
* La temporització i la duració de l'entrada de l'aire i l'expulsió està governat per un temporitzador de cavitats (ang.: "slots") que es munta sobre l'eix de sortida i volta síncronament amb el motor.
La variació dels paràmetres de rendiment del motor s'aconsegueix variant la durada de l'entrada d'aire a la cambra.
   Un període d'entrada més llarg permet l'entrada de més aire a la cambra, resultant un parell motor més gran.
   Un període més curt limita l'aire que entra, resultant en una major eficiència en el treball expansiu.
   D'aquesta manera un major consum d'aire comprimit pot ser intercanviat per un parell motor més gran i major potència de sortida, depenent dels requeriments de l'aplicació.
Àngelo Di Pietro diu:
* Té una eficiència destacada.
* Té un parell motor constant i alt
* Té un nombre de components baix
* Té un baix nombre de parts mòbils.
* És compacte i lleuger
* Virtualment no hi ha fricció
* Virtualment no hi ha vibració
* El control de velocitat és suau.
* Només li cal 1 PSI (lliura per polzada cuadrada) de pressió per superar la fricció.

## Primer vehicle

La primera aplicació és un vehicle per al manteniment de parcs i jardins que EngineAir Pty Ltd. va desenvolupar per a l'empresa australiana CityWide el 2004 per substituir-ne un de gasolina i esdevenir més respectuosos amb el medi ambient.
Fairfax Digital diu:
>> El motor Di Pietro té la mateixa potència que un motor de gasolina V8 de 5 litres. Pesa només 13 Kg comparat amb els 90 Kg d'un motor de gasolina.
>> El petit vehicle de quatre rodes, de manteniment, té un sol motor, però Engineair està desenvolupant-ne, amb suport de CityWide, una versió més potent amb dos motors, per a cadascuna de les rodes del darrere.

## Referències

* 1 2 .. o fins i tot córrer amb aire? (anglès)
* ↑ EngineAir Arxivat 2007-08-29 a Wayback Machine. (anglès)
* ↑ CityWide - Manteniments urbans Arxivat 2007-09-30 a Wayback Machine. (anglès)

## Enllaços externs

* El motor Di Pietro Arxivat 2018-12-22 a Wayback Machine. (anglès)
* Beyond Tomorrow - The Air Car (Part 2) (anglès)
* GizMag.com - Nou disseny de motor rotatiu funciona amb aire (anglès)]
# Motor pas a pas

Un motor pas a pas és un motor elèctric sincrònic sense escombretes, que pot dividir una rotació sencera en un gran nombre de passos, per exemple, 200 passos. Així el motor es pot fer girar un angle precís.

## Aplicacions

Els motors pas a pas controlats per ordinadors, petits computadors o microcontroladors, com serien les plaques arduino amb ajut de drivers, són una de les formes més versàtils dels sistemes de posicionament, especialment quan són controlats digitalment com a part d'un servosistema. Els motors pas a pas s'utilitzen en disqueteres, escàners, impressores, traçadors i molts altres mecanismes, n'és comú l'ús degut al baix cost en comparació en altres sistemes com serien motors amb sistemes de posicionament. Els discs durs ja no utilitzen motors pas a pas per als capçals de lectura/escriptura, en canvi utilitzen una bobina mòbil i realimentació servo per al posicionament.
Els motors pas a pas també es poden utilitzar per al posicionament dels estats de vàlvules pilot, per a sistemes de control de fluids.

## Funcionament

El seu funcionament es basa amb polsos molt intensos per crear un o diversos camps magnètics en un o diversos llocs, d'aquesta manera es pot situar en un lloc precís.
# Navacarros

Navacarros és un municipi de la província de Salamanca a la comunitat autònoma de Castella i Lleó.

## Demografia

Evolució demogràfica :
| 1991 | 1996 | 2001 | 2004 |
| 95 | 123 | 118 | 136 |
# Neoptòlem d'Atenes

Neoptòlem d'Atenes (Neoptolemus, Νεοπτόλεμος) fou un poeta tràgic i polític atenenc del segle iv aC. Actuava als jocs de l'any 336 aC (si Flavi Josep té raó interpretava una tragèdia sobre Cínires i Mirra), en els quals Filip II de Macedònia fou assassinat. Va escriure també sobre aquesta mort.
Com a polític atenenc va participar activament a les negociacions entre Atenes i el Regne de Macedònia. Inicialment sense adscripció, finalment va abraçar el partit favorable a Macedònia i es va establir a la cort del rei, abandonant Atenes.

## Referències

* ↑ 4.Neoptolemus a: William Smith (editor), A Dictionary of Greek and Roman Biography and Mythology. Vol. II Boston: Little, Brown & Comp., 1867, p. 1156
# Naruto: Batalla ninja a la Terra de la Neu!

Naruto: Batalla ninja a la Terra de la Neu! (劇場版 NARUTO(ナルト) 大活劇! 雪姫忍法帖だってばよ!!, Gekijō-ban Naruto: Daikatsugeki! Yukihime Ninpōchō Dattebayo!!) és una pel·lícula d'anime d'acció i fantasia del 2004 basada en el manga i l'anime Naruto de Masashi Kishimoto. Es va estrenar al Japó el 21 d'agost de 2004. La pel·lícula està ambientada després de l'episodi 101. La cançó final Home Sweet Home és interpretada per Yuki Isoya. Va sortir a la venda doblada i subtitulada en català per primer cop el 24 de maig de 2023.
A la pel·lícula, Naruto Uzumaki i el seu equip ninja treballen en una missió de guardaespatlles per protegir la princesa Yukie Fujikaze, que es fa passar per una actriu de cinema.
La pel·lícula va recaptar 11,1 milions de dòlars i va rebre crítiques generalment positives per l'enfocament en l'animació i per les seqüències d'acció ben executades, malgrat que el personatge de Yukie Fujikaze sovint es va considerar el personatge menys interessant.

## Doblatge

| Personatge | Japonès | Català |
| Naruto Uzumaki | Junko Takeuchi | David Jenner |
| Sasuke Uchiha | Noriaki Sugiyama | Héctor García |
| Sakura Haruno | Chie Nakamura | Nerea Alfonso |
| Kakashi Hatake | Kazuhiko Inoue | Toni Mora |
| Sōsetsu Kazahana | Hidehiko Ishizuka | Josep Maria Mas |
| Yukie Fujikaze | Yūko Kaida | Núria Trifol |
| Nadare Rōga | Hirotaka Suzuoki | Daniel Albiac |
| Sandayū Asama | Ikuo Nishikawa | Xavier Martin |
| Fubuki Kakuyoku | Jun Karasawa | Glòria Cano |
| Mizore Fuyukuma | Holly Kaneko | Francesc Pujol |
| Dotō Kazahana | Tsutomu Isobe | Ramon Canals |
| Director Makino | Chikao Ōtsuka | Lluís Marco |
| Ajudant de direcció | Akimitsu Takase | Iván Cánovas |
| Kin/Buriken | Yutaka Nakano | Artur Rius |
| Hidero | Kan Tanaka | Mark Ullod |
| Michy | Tōru Furusawa | Francesc Pujol |

## Referències

* ↑ «Naruto Movie to Premiere in Theaters». Anime News Network, 21-03-2007. [Consulta: 26 agost 2013].
* ↑ «Naruto: ¡Batalla ninja en la Tierra de la Nieve!» (en castellà). [Consulta: 27 abril 2023].
* ↑ McCarthy, Helen. 500 Essential Anime Movies: The Ultimate Guide.
* ↑ «Naruto Movies: 6 Best & 5 Worst, Ranked According To Rotten Tomatoes», 26-06-2020. [Consulta: 17 juliol 2021].
* ↑ «Naruto: Batalla Ninja A La Terra De La Neu!». [Consulta: 17 juliol 2023].
# New Bethlehem

New Bethlehem és una població dels Estats Units a l'estat de Pennsilvània. Segons el cens del 2000 tenia 1.057 habitants.

## Demografia

Segons el cens del 2000, New Bethlehem tenia 1.057 habitants, 489 habitatges, i 274 famílies. La densitat de població era de 850,2 habitants/km².
Dels 489 habitatges en un 21,9% hi vivien nens de menys de 18 anys, en un 44% hi vivien parelles casades, en un 9,4% dones solteres, i en un 43,8% no eren unitats familiars. En el 40,1% dels habitatges hi vivien persones soles el 22,3% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,08 i el nombre mitjà de persones que vivien en cada família era de 2,8.
Per edats la població es repartia de la següent manera: un 19% tenia menys de 18 anys, un 6,8% entre 18 i 24, un 24,2% entre 25 i 44, un 23,8% de 45 a 60 i un 26,1% 65 anys o més.
L'edat mediana era de 45 anys. Per cada 100 dones de 18 o més anys hi havia 75,4 homes.
La renda mediana per habitatge era de 25.069 $ i la renda mediana per família de 38.750 $. Els homes tenien una renda mediana de 30.750 $ mentre que les dones 20.469 $. La renda per capita de la població era de 17.796 $. Entorn del 13,9% de les famílies i el 16% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- New Bethlehem». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 10 agost 2010].
* ↑ «Geographic Comparison Table- New Bethlehem». American Fact Finder. Oficina del Cens dels Estats Units, 12-01-2010.
# Natàlia de Sayn-Wittgenstein-Berleburg

La princesa Nathalie de Sayn-Wittgenstein-Berleburg (n. el 2 de maig de 1975, a Copenhaguen, Dinamarca) és filla de la princesa Benedicta de Dinamarca.
Descobrí un gran amor pels cavalls i per muntar en la primera infantesa, i ha convertit la seva passió en una ocupació. Començà el 1994 entrenant-se al parc suec Flyinge amb el seu entrenador Kyra Kyrklund, anterior campió mundial en hípica.
La nova societat resultà molt reeixida després d'un temps relativament curt. Va guanyar un lloc en l'equip olímpic de 2000 com genet de reserva, i després participà en el Campionat europeu de 2001, on va guanyat una medalla de bronze i al Campionat Mundial 2002 (on se la col·locava en el quart lloc) amb l'equip danès. És un membre de l'equip d'hípica de Dinamarca que durant els Jocs Olímpics d'Estiu 2008 va guanyar una medalla de bronze.
També cria cavalls, com fa la seva mare, Benedicta de Dinamarca. A la tardor del 2005 la princesa obria la seva pròpia granja de cavalls a Bad Berleburg.
La princesa Natàlia es va casar amb l'alemany Alexander Johannsmann l'any 2011.

## Referències

* ↑ Redacción. «Boda real en Alemania» (en castellà). La Prensa, 20-06-2011. [Consulta: 1r febrer 2020].